OpenLLM-France/wikimedia huggingface dataset:
# Tomasito

Tomas "Tomasito" Moreno Romero (Jerez de la Frontera, 1969) espainiar abeslaria da. Flamenko munduko familia batetik dator (izan ere, La Bastiana-ren semea da). Flamenkoa eta hainbat estiloekin: pop , rock , hip hop , funk , etab. fusioa oso pertsonala egiten du.

## Ibilbidea

1990eko hamarkadan Camino del hoyo abestiarekin arrakasta itzela izan zuen eta Ketama taldearekin ibili zen. 2006ean, Kiko Veneno , Muchachito Bombo Infierno eta Los Delinqüentes taldeko Ratón eta Canijorekin G-5 izeneko taldea sortzen du. Tucaratupapi diskoa kaleratu zuten.
Artista askorekin egin ditu kolaborazioak, besteak beste, Pastora Soler, Chick Corea, Paco de Lucía, Wynton Marsalis, Chano Domínguez, Paquito de Rivera, Diego Carrasco, Javier Limón, eta abar.

## Diskografia

Hauek dira Tomasitok argitaratutako lan garrantzitsuenak:
* Torrotrón (1993)
* Tomasito (álbum) (1996)
* Castaña (álbum) (1999)
* Cositas de la realidad (2003)
* Y de lo mío ¿qué? (2009)
* Los hombres de las praderas y sus bordones calientes, Los Delinqüentes-ekin (2010)
* Azalvajao, 2013. Beste batzuen artean, Bebe eta Raimundo Amador-en kolaborazioekin. (2013)
* Ciudadano gitano, kantu arrakastatsuen bilduma, "Libre y a mi manera" kantu ineditoa barne (2017)

## Kolaborazioak

Pastora Soler ezagutaraztea eman zuen "Dámelo ya" kantuan parte hartu zuen
Fernando Truebaren Calle 54 filmean, Chano Domínguez-ekin batera partehartzen du.
Rosendo musikariaren "Agradecido" kantua alegría moduan grabatu zuen "Perversiones flamencas" bilduman.
Navajita Plateá-ren "En Familia" CD/DVDan.
¿Por qué se frotan las patitas? filmean, "De momento" kantua Los Aslándticos-ekin eta Aserejé kantuaren bertsio bat eiten ditu.
Dakareko I Festival Afroflamenco 2009 -Senegal-en eta Sowetoko I Festival Afroflamenco 2010 -Johannesburgo, Sudáfrica.
Septeto - Oye como viene albume-ean Chano Domínguez, Pablo Martín, Guillermo McGill, Blas Córdoba, Israel Suárez "Piraña" eta Joaquín Grilo-rekin.
* Datuak: Q7818357
* Multimedia: Tomasito / Q7818357
# Tomasz Leżański

Tomasz Leżański (Varsovia, 1947ko maiatzaren 14a) arkularia da. Polonia ordezkatu zuen 1972ko Udako Olinpiar Jokoetan.

## Erreferentziak

* ↑ Tomasz Leżański

## Kanpo estekak

* Datuak: Q2440483
# Tomasz Brożyna

Tomasz Brożyna (Bieliny, 1970eko irailaren 19a-) poloniar txirrindulari ohia da, profesionala 1996tik 2006ra.
Hiru Itzuli handiak amaitu zituen lehen poloniarra izan zen.

## Palmaresa

1992
* 3. Bakearen Lasterketan
1993
* Poloniako errepideko txirrindularitza txapelketa
* 5. Bakearen Lasterketan
1994
* 4. Regio-Tourrean eta etapa bat
* 2. Poloniako errepideko txirrindularitza txapelketan
* 3. Poloniako Itzulian
1995
* 3. Poloniako errepideko txirrindularitza txapelketan
* 3. Bakearen Lasterketan
1996
* Redlands Bicycle Classic
1998
* Poloniako errepideko txirrindularitza txapelketa
* 6. Route Adélien
1999
* Poloniako Itzulia
* 3. Bakearen Lasterketan eta etapa bat
2000
* Route d'Occitanie
2002
* 2. Poloniako Itzulian
2004
* Beauce Tourra eta etapa bat
* 3. Bavariako Itzulian
* 7. Poloniako Itzulian
2006
* 2. Luxenburgoko Tourrean

## Sailkapen orokorra Itzuli Handietan

| Itzuli Handia | 1996 | 1997 | 1998 | 1999 | 2000 | 2001 | 2002 | 2003 | 2004 | 2005 | 2006 |
| Italiako Giroa | — | — | — | — | 39. | — | — | 31. | — | — | — |
| Frantziako Tourra | — | — | — | — | — | 21. | — | — | — | — | — |
| Espainiako Vuelta | — | — | — | — | 53. | — | — | — | — | — | — |
—: ez zuen parte hartu
UT: utzi, ez zuen amaitu

## Erreferentziak

* ↑ (Ingelesez) « TdP winners on retirement »

## Kanpo estekak

* Tomasz Brożyna - ProCyclingStats
* Datuak: Q1357846
# Tomasene kultur etxea

Tomasene Kultur Etxea Donostiako Altza auzoan dagoen kultur etxea da eta Casares Kultur Etxearekin batera, Casares-Tomasene Kultur Etxea osatzen du. 2006ko otsailaren 4an inauguratu zen izen bereko baserria zaharberrituan.
Hiru solairutan banatua dago: beheko solairuan, harrera gunea eta hitzaldi aretoa dago; lehen pisuan, helduen liburutegia, eta bigarren pisuan, haur liburutegia.
Donostia Kultura Enpresa Erakunde Publikoak (EEP) kudeatzen du.

## Erreferentziak

* ↑ Inaugurazio dokumentua eta ekitaldiak Donostiako Udala

## Kanpo estekak

* Tomasene Kultur Etxea (Gaztelaniaz)
* Datuak: Q19345437
* Multimedia: Casares-Tomasene Kultur Etxea / Q19345437
# Tomasz Kowalski

Tomasz Kowalski (Dąbrowa Górnicza, 1985eko apirilaren 7a - Broad Peak, 2013ko martxoaren 6a) poloniar alpinista eta eskalatzailea izan zen, Broad Peakeko neguko lehen igoeran parte hartu zuena.
* Datuak: Q9359438
* Multimedia: Tomasz Kowalski (mountain climber) / Q9359438
# Tomaso Albinoni

Tomaso Albinoni (Venezia, 1671ko ekainaren 8a - ib., 1751ko urtarrilaren 17a) Barrokoko italiar musikagile eta biolinista izan zen. Antonio Vivaldi hirikidearekin batera, aro horretako egilerik esanguratsuenetarikoa da.

## Bizitza

Venezian sortua, Corelliren ikasle eta Vivaldiren laguna izan zen. Berrogeita hamarren bat opera idatzi zituen, baina ospetsu bihurtu duena haren tresnez jotzeko lana da, denbora luzez ahazturik egon ondoren XX. mendean berriro aintzat hartu zena. Johann Sebastian Bachek hainbat gai hartu zituen haren lanetatik.
Bestela, Adagioa Sol minorrean, bere lanik ezagunena, ez zuen berak zehazki egin; Remo Giazottok ondu zuen 1949an, Dresdengo liburutegiaren hondakinen artean aurkitutako pasarte batzuetatik abiatuta.

## Lanak

* (1694): "12 Sonate a tre".
* (1700): "6 Sinfonie & 6 Concerti a cinque".
* (1701): "12 Balletti a tre".
* (1702): "12 Cantate da camera a voce sola".
* (1707): "12 Concerti a cinque" (Opus 5).
* (1711): "12 Trattenimenti armonici per camera".
* (1715): "12 Concerti a cinque" (Opus 7).
* (1722): "6 Balletti & 6 Sonate a tre" eta "12 Concerti a cinque" (Opus 9).
* (1735-36): "12 Concerti a cinque" (Opus 10).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/9/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q174606
* Multimedia: Tomaso Albinoni / Q174606
* ↑ Adagio in G minor (Giazzotto, Remo) Imslp.org
# Tomasz Fornal

Tomasz Fornal (1997ko abuztuaren 31a) boleibol jokalari profesional poloniarra da, eta kanpoko bateatzaile gisa jokatzen du Jastrzębski Węgiel eta Poloniako talde nazionalarentzat. Fornalek zilarrezko dominak irabazi zituen 2024ko Udako Olinpiar Jokoetan eta 2022ko Munduko Txapelketan, baita 2021eko Poloniako Txapeldunaren titulua ere, Jastrzębski Węgielekin.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 02 ! | Gizonezkoak, estalia |

## Erreferentziak

* ↑ «Fantastic Italy regain world title after 24 years» volleyballworld.com 11 September 2022.
# Tom Hall

Tom Hall (1990eko irailaren 17a) arkularia da. Britainia Handia ordezkatu zuen 2020ko Udako Olinpiar Jokoetan.

## Erreferentziak

* ↑ Tom Hall
* ↑ Tom HALL

## Kanpo estekak

* Datuak: Q107728965
# Tom Grambusch

Tom Axel Grambusch (1995eko abuztuaren 4a) alemaniar hockey jokalaria da, Rot-Weiss Köln eta Alemaniako talde nazionalean defentsa gisa jokatzen du.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro | 03 ! | Gizonezkoa |
| 2024 | Paris | 02 ! | Gizonezkoa |

## Erreferentziak

* ↑ «Tom Grambusch» Rio2016.com (Rio 2016 Organising Committee for the Olympic and Paralympic Games).
* ↑ (Alemanez) «Nationalspieler Portraits» www.hockey.de (German Hockey Federation).
# Tom Green konderria (Texas)

Tom Green konderria (ingelesez: Tom Green County) Texasko konderri bat da, Ameriketako Estatu Batuetan. Hiriburua San Angelo da. 2010eko zentsuaren arabera 110.224 biztanle zituen, Tom Green kilometro koadroko azaleran.

## Geografia

Tom Green konderriak 3.989,99 kilometro koadro ditu. Horietatik 48,1 ura dira. Beste 3.941,89 lurra dira. Biztanleria dentsitatea 27,63 da.

## Demografia

2010eko zentsoan bizi ziren 110.224 pertsonetatik 103.114 txuriak edo hispanoak dira. Horietatik hispano edo latino kategorian 39.315 dira. 3.997 beltzak edo afroamerikarrak. 406 amerikar natiboak ziren eta 78 Hawaii edo Pazifikoko irletako natiboak. 1.046 asiarrak ziren. Bestelako arraza bat kategorian 129 biztanle daude. Bukatzeko euren burua arraza bat baino gehiagotan 1.454 pertsonek kokatzen zuten.

### Biztanleria piramidea
## Kanpo estekak

* Datuak: Q113396
* Multimedia: Tom Green County, Texas / Q113396
# Tom Holland

Thomas Stanley Holland (Londres, 1996ko ekainaren 1a) ingeles aktorea da. West End antzokian hasi zuen ibilbide artistikoa, Billy Elliot musikalean protagonista bezala 2008tik 2010era. Ondoren 2012ko The Impossible hondamendi filmaren protagonista izan zen. Nazioarteko ospea Marvelen unibertso zinematografikoan Spider-Man superheroiaren paperarean arituz lortu zuen, Captain America: Civil War (2016), Spider-Man: Homecoming (2017), Avengers: Infinity War (2018), Avengers: Endgame (2019), Spider-Man: Far From Home (2019) eta Spider-Man: No Way Home (2021) filmeetan.

## Erreferentziak

* ↑ Petillo, Faetra. Holland and Pflueger Are West End's Two New 'Billy Elliots '. Broadway World UK.

## Kanpo estekak

* Datuak: Q2023710
* Multimedia: Tom Holland (actor) / Q2023710
# Tom Fogerty

Thomas Richard "Tom" Fogerty (Berkeley, Kalifornia, 1941eko azaroaren 9a - Scottsdale, Arizona, 1990eko irailaren 6a) estatubatuar musikari eta gitarra-jotzailea izan zen.
Rock & rolla abesten hasi zen Institutuan. John anaia gazteak zuzendutako The Blue Velvets taldearekin bat egin zuen eta hiru disko grabatu zituzten 1961 eta 1962an. 1968an taldeak Creedence Clearwater Revival izena hartu zuen. Anaiarekin izandako harreman txarren ondorioz, 1971n taldea utzi zuen. Taldea utzi ondoren, bere ibilbide musikala bakarka jarraitu zuen nagusiki.
Odol-transfusio batean GIB birusak infektatu ondoren hil zen.

## Diskografia

* Tom Fogerty (1972)
* Excalibur (1972)
* Zephyr National (1974)
* Myopia (1974)
* Deal It Out (1981)
* Sidekicks (Randy Odarekin) (1992)
* The Very Best of Tom Fogerty (1999)

### Rubyrekin

* Ruby (1976)
* Rock & Roll Madness (1978)
* Precious Gems (1984)

## Kanpo estekak

* Datuak: Q539116
* Multimedia: Tom Fogerty / Q539116
# Tom Hardy

Edward Thomas "Tom" Hardy (1977ko irailaren 15a, Hammersmith, Londres) ingeles zinema. telebista eta antzerkiko aktore bat da. Antzeztutako filma nabarmenen artean honako hauek daude: Star Trek: Nemesis, RocknRolla, Bronson, Inception, Warrior, Tinker Tailor Soldier Spy, This Means War, The Dark Knight Rises, Lawless, Locke (2013), The Drop (2014) eta Mad Max: Fury Road (2015). Taboo (2017) telesaila ere antzeztu du.

## Filmografia
### Zinema

| Urtea | Filma | Pertsonaia |
| 2001 | Black Hawk Down | Lance Twombly soldadua |
| 2002 | Star Trek: Nemesis | Shinzon |
| 2002 | Deserter | Dupond |
| 2003 | The Reckoning | Straw |
| 2003 | dot the i | Tom |
| 2003 | LD 50 Lethal Dose | Matt |
| 2004 | EMR | Henry |
| 2004 | Layer Cake | Clarkie |
| 2005 | Batter Up | |
| 2006 | A for Andromeda | John Fleming |
| 2006 | Minotaur | Theo |
| 2006 | Marie Antoinette | Raumont |
| 2006 | Scenes of a Sexual Nature | Noel |
| 2006 | Sweeney Todd | Matthew |
| 2007 | Flood | Zack |
| 2007 | WΔZ | Pierre Jackson |
| 2007 | Stuart: A Life Backwards | Stuart Shorter |
| 2007 | The Inheritance | Aitatxo |
| 2008 | Sucker Punch | Rodders |
| 2008 | RocknRolla | Bob ederra |
| 2008 | Bronson | Charles Bronson / Michael Peterson |
| 2009 | Thick as Thieves | Michaels detektibea |
| 2010 | Inception | Eames |
| 2011 | Sergeant Slaughter, My Big Brother | Dan |
| 2011 | Tinker Tailor Soldier Spy | Ricki Tarr |
| 2011 | Warrior | Tommy Riordan / Conlon |
| 2012 | This Means War | Tuck Hansen |
| 2012 | The Dark Knight Rises | Bane |
| 2012 | Lawless | Forrest Bondurant |
| 2013 | Locke | Ivan Locke |
| 2014 | The Drop | Bob Saginowski |
| 2014 | Child 44 | Leo Demidov |
| 2015 | Mad Max: Fury Road | Max Rockatansky |
| 2015 | Legend | Ronald Kray / Reginald Kray |

### Telebista

| Urtea | Telefilma/Telesaila | Pertsonaia | Oharrak |
| 2001 | Band of Brothers | John Janovec | 2 atal |
| 2005 | Colditz | Jack Rose 2. tenientea | 2 atal |
| 2005 | Gideon's Daughter | Andrew | |
| 2005 | The Virgin Queen | Robert Dudley, Leicesterreko 1. dukea | 4 atal |
| 2007 | Cape Wrath | Jack Donnelly | 5 atal |
| 2007 | Oliver Twist | Bill Sikes | 5 atal |
| 2008 | Wuthering Heights | Heathcliff | 2 atal |
| 2009 | The Take | Freddie | 4 atal |
| 2013 | The Aquabats! Super Show! | Silver Skull | Ahotsa Atala: "Anti-bats" |
| 2017 | Taboo | James Keziah Delaney | |

### Antzerkia

| Urtea | Antzezlana | Pertsonaia | Oharrak |
| 2003 | In Arabia We'd All Be Kings | Skank | Hampstead Theatre |
| 2003 | Blood | Luca | Royal Court Theatre |
| 2007 | The Man of Mode | Dorimant | National Theatre |
| 2010 | The Long Red Road | Sammy | Goodman Theatre |

## Kanpo loturak

* Tom Hardy aktorearen IMDBko fitxa irakurgai (Ingelesez)
* Datuak: Q208026
* Multimedia: Tom Hardy / Q208026
# Tiberio (Zesar)

Tiberio (grezieraz: Τιβέριος; Konstantinopla, ? – ?) Bizantziar Inperioko enperadorekide izan zen 659tik 681era.
Konstante II.a eta Faustaren semea izan zen. Aitak 659an izendatu zuen enperadorekide, bere anaia Herakliorekin batera, gutxi Italiara joateko. 663an, Konstantek bere semei Sizilian berarekin biltzeko eskatu zien, Sirakusako Inperioko hiriburua ezartzeko, baina Konstantinoplako matxinada batek, bere plana zapuztu zuen.
668an Konstante hil zen eta Konstantino IV.a seme zaharra enperadore nagusi bihurtu zen. Hamahiru urtez gobernatu zuen Heraklio eta Tiberio anaiekin batera. Bi anaia kargutik kentzeko saiakerak matxinada militarra eragin zuen. Matxinada geldiarazi ondoren, Konstantek anaien mutilazioa agindu zuen. Sudurretik heldu zieten, eta harrezkero ez zuten haien berririk izan.

## Genealogia

Zuhaitz genealogikoa :
Konstantino III.a
Konstante II.a
Gregoria
Tiberio
Valentinus
Fausta :
* Datuak: Q7800376
# Tiberio (Justiniano II.aren semea)

Tiberio (grezieraz: Τιβέριος: Τιβέριος, latin:Tiberios; Tiberius) (705 – 711) Justiniano II.a Bizantziar enperadorearen seme bakarra; haren ondorengoa izan behar zen hain gazte hilko bazuten. Justinianoren bigarren emaztearen, Theodora Khazariakoaren, semea zen.

## Biografia

Justiniano eta Teodora 704 inguruan ezkondu ziren eta Tiberio hurrengo urtean jaio zen. Urte horietan enperadorea erbestean zegoen, Khazariar artean. Justinianok Bizantziar Inperioaren tronoa berreskuratu zuen eta, ondorioz, Tiberio eta haren ama Konstantinoplara deituak izan ziren. Han semea aitarekin batera koenperadorea izendatu zuen. Ondoren oso berri gutxi dugu haurrari buruz. Badakigu 711aren hasieran Konstantino Aitasantuaren harrera-festan parte hartu zuela. 711aren amaieran Justiniako tronutik kendu eta hil zuten; amak eta semeak, orduan, Santa Maria elizan babestu ziren baina Filipikoren jarraitzaileak handik atera zituzten eta hil arazi zituzten. Hiltzaileak bi patrizio izan ziren: Mauros eta Joan Estroutos.

## Kanpo estekak

* Datuak: Q7800372
* Multimedia: Tiberius IV / Q7800372
# Tiberio III.a

Tiberio III Apsimaros (grezieraz: Τιβέριος Γ' ο Αψίμαρος; ?-705) Bizantziar Inperioko agintaria izan zen 698. eta 705. urteen artean, bere aurreko agintari Leontziori boterea estatu kolpe bidez kendu ziolarik. Berezko izena Apsimar zuen (Αψίμαρος) eta armadako komandante zen. Zenbait iturriren arabera, Tiberio Germanian jaio zen, data ezezaguna den arren.
Bere aurrekari Leontzio ere militarra zen eta estatu kolpe bidez iritsi zen boterera. Leontzioren agintean arabiarrek Kartago inbaditu zuten. Erasoa gaitzesteko asmoz, Joan Patrizioaren ontzidia bidali zuten Kartago defendatzera. Flotak bataila galdu eta Leontzioren kontra matxinatu zen, Tiberio (orduan oraindik Apsimar) buru zuela. Flotak Kretara alde egin zuen, eta bertan Apsimarek Juan Patrizioari agintea kendu zion. Gauzak horrela, soldaduek bizantziarren agintari izendatu zuten eta Konstantinopla inguratu zuten. Zenbait funtzionarioen laguntza medio, iraultzaileek hiriko ateak ireki zituzten Apsimarrek behin betiko boterea eskuratu zuelarik. Apsimarek orduan izena Tiberio III.arengatik aldatu zuen. Bere aurreko Leontzioren sudurra moztarazi (Leontziok Justinianusekin egin zuen bezala) eta komentu batean giltzaperatu zuen.
Tiberiok aginteari 698. eta 705. urteen artean eutsi zion. Bere agintaldian zehar Bizantziok Afrika iparraldea berreskuratzeari uko egin zion, bide batez porrota ametituz. Hala ere, Omeia dinastiako Abd al-Maliken kontra aritu ziren ekialde hurbilean, eta kanpaina hauetan zenbait garaipen lortu zituzten, besteak beste: 701. urtean Sirian inkurtsio bat burutu zuten eta 702. eta 704. urteetan Zilizian arabiarren erasoei aurre egin zieten.
Bien bitartean, 704. urtean Justiniano II.ak Krimeako erbestetik alde egitea lortu zuen. Tiberio Justiniano hiltzen saiatu bazen ere, honek bulgariarrek boterea berreskuratzen lagun zezaten lortu zuen. 705. urtean Justiniano zaldun bulgariar armada baten buruan Konstantinoplara ailegatu zen. Barneko zenbaiten laguntzarekin hiriko harresia iragatea lortu zuen estatu kolpe bat burutuz. Tiberio III.a eta bere aurreko Leontzio atxilotu eta erailak izan ziren.
* Datuak: Q41637
* Multimedia: Tiberios III / Q41637
# Tiberiar hebreera

Tiberiar hebreera hebreeraren antzinako formen ahoskeraren ahozko tradizio bat da, bereziki Tanakheko hebreerarena. Tiberiadesko komunitate juduko eskola masoretikoko kideek idatzi zuten, Erdi Aro goiztiarrean, VIII. mendearen hasieran. Niqqud izeneko diakritikoak erabiltzen ditu bokaletarako eta alfabeto tradizionaleko letrei erantsitako "kantillazio" zeinuetarako. Sinbolo horiek Erdi Aroan hasi ziren erabiltzen, baina ahozko tradizioa askoz zaharragoa da.
Tanakhen bokalizazioaren sistema tiberiarrak bere ahozko tradizioa adierazten du. Beste bi tradizio lokalek idazketa sistemak sortu zituzten garai berean, "Israelgo Lurra" eta babiloniarra deiturikoak hurrenez hurren. Lehenengoak ez zuen eragin historikorik izan, baina babiloniar sistema nagusi izan zen mende askotan zehar, oraindik ere. Tiberiar sistemak ez bezala, normalean bokalen sinboloak hebrear letren azpian jartzen dituena, babiloniar sistemak letren gainean kokatzen ditu.
Hasiera batean, Tanakh irakurtzeko modu tradizionala islatzeko erabili zuten arren, ondoren, beste testu batzuei aplikatu zitzaien, eta juduek, tradizio ezberdinekin, hebreera irakurtzeko erabili zuten.

## Erreferentziak

* ↑ Coetzee, Andries W.. Tiberian Hebrew Phonology: Focussing on Consonant Clusters. .

## Kanpo estekak

* Datuak: Q2071345
# Tiberio Sempronio Grako

Tiberio Sempronio Grako, Erromatar Errepublika garaian, Grako leinuaren zenbait kideen izena izan zen:
* Tiberio Sempronio Grako, K.a. 238an Erromako kontsul
* Tiberio Sempronio Grako, K.a. 215ean Erromako kontsul
* Tiberio Sempronio Grako, K.a. 177an Erromako kontsul
* Tiberio Sempronio Grako, Gaio Grakoren anaia, K.a. 134an plebearen tribuno
# Tore Pedersen

Tore Pedersen (1969ko irailaren 29a - ) Norvegiako futbolari ohia da.

## Selekzio nazionala

Norvegiako selekzioarekin :
| Urtea | Partida | Gol |
| 1990 | 5 | 0 |
| 1991 | 8 | 0 |
| 1992 | 10 | 0 |
| 1993 | 10 | 0 |
| 1994 | 5 | 0 |
| 1995 | 1 | 0 |
| 1996 | 1 | 0 |
| 1997 | 4 | 0 |
| 1998 | 0 | 0 |
| 1999 | 3 | 0 |
| Guztira | 47 | 0 |

## Kanpo loturak

* National Football Teams
* (Japonieraz) J.League Data Site
* Datuak: Q166703
# Toreadorraren abestia

Toreadorraren abestia Carmen operaren «Votre toast, je peux vous le rendre» ariaren izen herrikoia da. Egileak Georges Bizet (musika) eta Henri Meilhac eta Ludovic Halévy (libreto) dira.
Escamillo toreatzaileak (toréador «toreatzaile»arentzako termino frantsesa da) II. ekitaldira sartzen denean abesten du, eta zezen-plazako egoerak, jendetzaren txaloak eta garaipenarekin batera datorren ospea deskribatzen ditu. «Toréador, en garde» leloa, Carmenen I. ekitaldiko preludioaren zati nagusia da.

## Musika

Baxu-baritonorako kopla honek la$_2$tik fa$_3$rako ahots-maila du, eta si bemol$_2$dik mi bemol$_3$rako tesitura. Bere konpasa 4 4 da, bere tonalitatea fa minor da eta leloa fa maiorrean dago. Tempo adierazpena allegro molto moderato a =108 da. Frasquita, Mercédès, Carmen, Moralès, Zuñiga eta korua elkartu dira leloaren errepikapenean.

## Erreferentziak

* ↑ Carmen, "Nº 14 – Coplas", Choudens Père et Fils (1877)

## Kanpo estekak

* Datuak: Q6150784
* Multimedia: Toreador Song / Q6150784
# Toreatzaile

Toreatzaile, toreadore, zezenkari edo torero (gaztelaniaz: torero, toˈɾeɾo ahoskatua; portugesez: toureiro, toˈɾɐjɾu ahoskatua) zezenketetan, zezenak, bereziki hiltzeko zezenak, jokatzen dituena da. Toreatzaile bihurtzeko etapak badaude: hasieran nobilleroak dira (zezenkoak baino ez ditu toreatzen) eta gero zezen-hiltzaile bilakatzen dira (ekitaldi guztiak menderatzen dituenean). Nobillerotik zezen-hiltzaile pasatzeak alternatiba hartzea du izena.
Zaldian aritzen denean, burtzikari du izena.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q549322
* Multimedia: Bullfighters / Q549322
# Toreatzaile hila

Toreatzaile hila (frantsesez L'Homme morte) Édouard Manetek 1864 inguruan egindako mihise gaineko olio-pintura da.
Pintura hori zezenketa bat irudikatzen zuen konposizio handiago baten parte zen, baina kritika txarrak jaso zituenez, Manetek moztu egin zuen, eta, ondoren, kalitate onartua izan zuen. Gaur egun, Washingtongo Arte Galeria Nazionalean dago.

## Kanpo estekak

* Datuak: Q3203711
* Multimedia: L'Homme mort, Édouard Manet / Q3203711
# Torella dei Lombardi

Torella dei Lombardi Italiako udalerri bat da. Avellinoko probintzian kokatuta dago, Campania eskualdean. 1.952 biztanle ditu, 26,57 kilometro koadroko azaleran banatuta.

## Mugakideak

Torella dei Lombardik honako udalerri hauekin egiten du muga:
Castelfranci Paternopoli Sant'Angelo dei Lombardi Villamaina Nusco

## Kanpo estekak

* Datuak: Q55128
* Multimedia: Torella dei Lombardi / Q55128
# Torella del Sannio

Torella del Sannio Italiako udalerri bat da. Campobassoko probintzian kokatuta dago, Molise eskualdean. 708 biztanle ditu, 16,73 kilometro koadroko azaleran banatuta.

## Mugakideak

Torella del Sanniok honako udalerri hauekin egiten du muga:
Casalciprano Duronia Fossalto Frosolone Molise Pietracupa Castropignano

## Kanpo estekak

* Datuak: Q278282
* Multimedia: Torella del Sannio / Q278282
# Torre Mayor

Torre Mayor Mexiko Hiriko bulego etxeorratza da, 2003tik 2010era Latinoamerikako eraikinik garaiena izan zen.
230 metro eta 55 solairu ditu.

## Erreferentziak

* ↑ http://skyscrapercenter.com/building.php?building_id=1185&building_name=Torre-Mayor%5B%5D CTBUHren webgunea.

## Kanpo estekak

* Datuak: Q844813
* Multimedia: Torre Mayor / Q844813
# Torre Madariagako etxebizitzak

Torre Madariagako etxebizitzak Bizkaiko Bilbo hiriburuan dagoen etxebizitza multzo bat da.

## Kokalekua

Deustuko Doneperiaga auzoko Madariaga etorbidea, Blas de Otero etorbidea, Jon Arrospide kalea, Iruña kalea eta Luis Power kalearen artean dago.

## Historia

1943-1959 artean German Agirre, Emiliano Amann eta Ricardo Bastida arkitektoek eraiki zituzten.

## Eraikinak

Hainbat lerroetan eraikitako etxebizitza multzoa da.

## Kanpo estekak

* Torremadariagako etxebizitzak. Bilbaoarquitectura.com (Gaztelaniaz)
* Datuak: Q25476444
# Torre Espacio

Torre Espacio, Madrilgo Cuatro Torres Business Areako finantza barrutiko bulego etxe orratza da, 230 metro eta 57 solairu ditu eta Espainiako eraikinik garaiena izan zen 2007tik 2008ra

## Ikus, gainera

* Cuatro Torres Business Area
* Espainiako eraikinik garaienen zerrenda

## Kanpo estekak

* Datuak: Q1364354
* Multimedia: Torre Espacio, Madrid / Q1364354
# Torre Laguna (El Ejido)

Laguna dorrea etxebizitza, bulego eta lokal komertzialetara zuzendutako eraikina da. El Ejido, Andaluzia Espainian kokatua da, eta 30 solairu eta 105 metroko garaiera du. Andaluziako bigarren eraikin garaiena da (Sevillako Cajasol dorrearen atzetik).

## Historia

2006ko udaberrian hasi zen eraikitzen eta bi urtetan bukatzea zen pentsatua. 2011 hasieran bukatu zen zenbait arazogatik.

## Ezaugarriak

30 solairu gehi 2 soto ditu (275 ibilgailurentzako edukierarekin). 119 bizileku eta 54 bulego ditu, eta Cajasol dorrea inauguratu arte Andaluziako eraikinik garaiena zen.

## Kanpo estekak

* Datuak: Q6150163
* Multimedia: Edificio Torre Laguna, El Ejido / Q6150163